  Майя Бывальцева Удмуртиысь зоопарк одӥг пужейпиен, кык скунсъёсын но туриен узырмиз. Кызьы веразы ивортодэтъя «Удмуртия» агентстволы ужъюртлэн пресс-службаяз, тулыс — зоопаркын улӥсьёслэн пи поттон вакытсы. Юта уйпал пужейлэн та кыкетӥ нылыз ни. «Мукетыз нылыз, Майя, кык ар талэсь азьло куартолэзе вордӥськиз. Али со группаын улэ. Зоопаркын уйпал пужейёс ньыль кузя: кык мумыос, айы но пужейпи», — веразы Удмуртиысь зоопарклэн пресс-службаяз. Пичиосты адӟыны луэ скунсъёслэн вольерысьтызы но. Соос кык толэзь азьвыл вордӥськизы, кыре ӧз поталэ на вал. Вольере соосты алигес интыязы. Зоопаркын оско, таяз тулыс поокчиос эшшо луозы на шуыса. Котькуд ар пи потто дор пӧйшуръёс но тылобурдоос. Таяз арын туриос пузазы, но та тылобурдоослэсь лыдзэс утён программая тютюез заповеднике нуозы, дыр. Тодэ вайытом, алигес зоопаркын капуцинъёс но лемуръёс пи поттӥзы. Нялтас вераса, 1-тӥ куартолэзьысен ужъюрт гужем вакытъя ужанэ выжиз — ӝытазе ӧсъёс кык чалы бергес ворсасько. Тегъёс: Ижкар Зоопарк Удмуртия пӧйшуръёс  